stanford-oval/wikipedia huggingface dataset:
Debbie Reynolds
Ura

Hänet tunnetaan muun muassa Kathy Seldenin roolistaan musikaalielokuvassa Laulavat sadepisarat (Singin’ in the Rain, 1951) ja Margaret Brownin roolistaan elokuvassa Verraton Molly Brown (The Unsinkable Molly Brown, 1964), josta Reynolds sai parhaan naispääosan Oscar-ehdokkuuden. Reynolds on näytellyt niin elokuvissa, televisiossa kuin teatterissakin.
Reynolds näytteli Grace Adlerin äitiä komediasarjassa Will & Grace. Debbie Reynoldsin käden- ja jalanjäljet on painettu Grauman’s Chinese Theatren edustan sementtiin. Hänellä on myös tähti Hollywood Walk of Famella. Häneltä ilmestyi vuonna 1988 omaelämäkertakirja Debbie. Vuonna 2014 hänet palkittiin Screen Actors Guild -elämäntyöpalkinnolla. Vuonna 2015 hän sai Jean Hersholtin humanitaarisen palkinnon.
Yksityiselämä

Reynolds oli kolmesti naimisissa, mutta kaikki liitot päättyivät eroon. Ensimmäisestä avioliitostaan hän sai kaksi lasta. Hänen ja Eddie Fisherin tytär oli näyttelijä ja käsikirjoittaja Carrie Fisher. Toinen lapsi on poika, Todd Fisher.
Reynolds kuoli saatuaan halvauksen 84-vuotiaana 28. joulukuuta 2016, vain päivä sen jälkeen, kun hänen tyttärensä Carrie kuoli sairaalassa saatuaan sydänkohtauksen muutamaa päivää aiemmin.
Valikoitu filmografia

Tanssiva lemmikki (The Daughter of Rosie O'Grady, 1950)
Kolme pientä sanaa (Three Little Words, 1950)
Rakkautta ilmassa (Two Weeks with Love, 1950)
Sydämeni valtias (Mr. Imperium, 1951)
Laulavat sadepisarat (Singin' in the Rain, 1952)
Nuoruuden sävel (I Love Melvin, 1953)
Onni potkaisee (Give a Girl a Break, 1953)
Susanna nukkui täällä (Susan Slept Here, 1954)
Athena (Athena, 1954)
Meripojat ankkurissa (Hit the Deck, 1955)
Poikamiesansa (The Tender Trap, 1955)
Ilopakkaus (Bundle of Joy, 1956)
Tammy ja suuri maailma (Tammy and the Bachelor, 1957)
Tämä onnen tunne (This Happy Feeling, 1958)
Miten verokarhu kesytetään (The Mating Game, 1959)
Lainahöyhenissä (Say One for Me, 1959)
Se alkoi suudelmasta (It Started with a Kiss, 1959)
Hankala huvimaja (The Gazebo, 1959)
Rotanloukku (The Rat Race, 1960)
Pepe (Pepe, 1960)
Vallaton morsian (The Pleasure of His Company, 1961)
Kovia otteita Arizonassa (The Second Time Around, 1961)
Näin valloitettiin Villi Länsi (How the West Was Won, 1962)
Viheliäiset vintiöt (My Six Loves, 1963)
Mary, Mary - vallaton vaimoni (Mary, Mary, 1963)
Verraton Molly Brown (The Unsinkable Molly Brown, 1964)
Hyvästi, Charlie! (Goodbye Charlie, 1964)
Laulava nunna (The Singing Nun, 1966)
Avioero amerikkalaisittain (Divorce American Style, 1967)
Tyttö sinisissä bikineissä (How Sweet It Is!, 1968)
Kauhun vangitsemat (What's the Matter with Helen?, 1971)
Bodyguard (The Bodyguard, 1992)
Taivas ja maa (Heaven & Earth, 1993)
Ollakko vai eikö olla? (In & Out, 1997)
My Life with Liberace (Behind the Candelabra, 2013)
Aiheesta muualla

Kuvia tai muita tiedostoja aiheesta Debbie Reynolds Wikimedia Commonsissa
Virallinen sivusto (englanniksi)
Debbie Reynolds Internet Movie Databasessa. (englanniksi)
Debbie Reynolds NNDB:ssä
Debbie Reynoldsin muistokirjoitus Helsingin Sanomissa
Debbie Reynolds Nuoruuden sävelen (1953) trailerissa.
Bandola

Moisés Torrealba soittamassa bandolaa.
Bandola on muun muassa Venezuelassa käytetty kielisoitin. Siinä on tavallisesti neljä kieltä. Se on kehittynyt perinteisestä espanjalaisesta kitarasta.
Wikimedia Commonsissa on kuvia tai muita tiedostoja aiheesta .
Daniela Wilkman

| Daniela Wilkman |
| --- | --- |

Henkilötiedot
Syntynyt: 4. syyskuuta 2004 (ikä 20) Vantaa, Suomi
Jääkiekkoilija
Pelipaikka:  puolustaja
Maila:  vasen
Pituus:  163 cm
Paino:  61 kg
Seurat:  HPK Naiset (Naisten Liiga)   KJT Hockey (Naisten Mestis)   KJT Hockey (Juniorit)   Kiekko-Vantaa (Juniorit)   REDS Helsinki (Juniorit)
Daniela Joanna Wilkman (s. 4. syyskuuta 2004 Vantaa) on suomalainen jääkiekkoilija, pelipaikaltaan puolustaja. Hän edustaa Hämeenlinnan Pallokerhoa Suomessa Naisten Liigassa.
Ura

Jääkiekkouransa Wilkman aloitti Helsingin Red Wings -nimisessä jääkiekkoseurassa. Kaudella 2022-23 Wilkman pelasi Naisten Liigassa 36 ottelua HPK:ssa. Wilkman teki jatkosopimuksen HPK:n kanssa kaudelle 2023-24.
Saavutukset

Kaudella 2017-2018 Wilkman voitti naisten U16 SM-sarjan mestaruuden KJT:ssa. Kaudella 2018-2019 Wilkman voitti naisten U16 SM-sarjan mestaruuden, sekä naisten U18 aluesarjan mestaruuden KJT:ssa. Kaudella 2019-2020 Wilkman teki naisten U16 SM-sarjassa eniten maaleja, sekä eniten pisteitä. Kaudella 2019-2020 Wilkman voitti myös naisten U16 SM-sarjan mestaruuden KJT:ssa. Kaudella 2021-2022 Wilkman voitti naisten U20 SM-sarjan pronssia HPK:ssa.
Muuta

Jalkapalloilija Nea Laitila, entinen jalkapalloilija Tommi Laitila ja poliitikko Osmo Vepsäläinen ovat sukua Wilkmanille. Wilkmanilla on Jyskyjärveltä, sekä Rukajärveltä vienankarjalaista sukujuurta äitinsä puolelta. Wilkmanin veljet Jonathan ja Nicholas Wilkman ovat pelanneet myös jääkiekkoa.
Aiheesta muualla

Kiekkovantaa.fi (Arkistoitu – Internet Archive) Tyttömaajoukkue
Eliteprospects.com Tilastoja
Leijonat.fi Mestaruus
Der Spiegel -tapaus

Straußin vastainen mielenosoitus Freiburgissa 16.11.1962.
Der Spiegel -tapaus oli Saksan liittotasavallassa tapahtunut skandaali, joka oli seurausta hampurilaisen viikkolehden Der Spiegelin lokakuussa 1962 julkaisemasta artikkelista. Skandaali johti liittohallituksen hajoamiseen ja oli vakava isku liittokansleri Konrad Adenauerin arvovallalle.
Tapahtumat

Artikkelissa, jonka oli kirjoittanut toimittaja nimeltä Conrad Ahlers, arvosteltiin puolustusministeri Franz Josef Straußia ja puolustuslaitoksen tilaa. Pian artikkelin julkaisemisen jälkeen poliisi miehitti yöllä Der Spiegelin toimituksen ja pidätti päätoimittaja Rudolf Augsteinin. Espanjan poliisi pidätti Ahlersin Espanjassa, missä hän oli lomalla. Myöhemmin kävi ilmi, että Ahlersin pidätys oli tapahtunut Straußin puhelimitse esittämän vaatimuksen nojalla. Straußin lainvastainen toiminta aiheutti yleistä tuohtumusta, ja useat ministerit erosivat liittohallituksesta 19. marraskuuta. SPD teki asiasta liittopäiväkyselyitä, joiden jälkeen saatiin selville myös, että Straußilla oli ollut liittokansleri Adenauerin tuki toimilleen. Hallituskoalitio hajosi, Strauß joutui eroamaan puolustusministerin tehtävästä ja CDU:ssa ryhdyttiin vaatimaan Ludwig Erhardin nimittämistä liittokansleriksi Adenauerin tilalle.
Comeblack

| Comeblack Scorpions |
| --- | --- | --- |

Kokoelmalevyn tiedot
 Äänitetty : 2011
 Julkaistu: 4. marraskuuta 2011
 Tuottaja(t): Martin Hansen ja Mikael Nord
 Tyylilaji: heavy metal, hard rock
 Kesto: 54.11
 Levy-yhtiö: Sony Music
Listasijoitukset
  90.    25.
Scorpionsin muut julkaisut
| Sting in the Tail 2010 | Comeblack 2011 | Return to Forever 2015 |
Comeblack on saksalaisen hard rock-yhtye Scorpionsin kokoelma/cover -albumi. Se julkaistiin vuoden 2010 Sting in the Tail -albumin ja konserttikierueen jälkeen marraskuussa 2011.
Puolet albumin kappaleista on uudelleennauhoitettuja yhtyeen klassikkokappaleita ja puolet cover-versioita 60- ja 70-luvun suosituista rock-kappaleista.
Yhdysvalloissa Comeblack-albumi myi noin 5000 kappaletta ja debytoi sijalla 90 Billboard 200-listalla
Allmusic antoi albumille kolme tähteä viidestä arvioiden uudelleennauhoitettujen kappaleiden kuulostavan "isommilta kuin 80-luvun versiot" ja huomautti, että cover-versiot "Children of the Revolution" ja "Tainted Love" erottuivat joukosta positiivisesti.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Alkuperäinen artisti (vuosi) | Kesto |  |  |  |  |  |
| 1. | Rhythm of Love (albumilta: Savage Amusement)  | Rudolf Schenker, Klaus Meine | Scorpions (1988) | 3.39 |  |  |  |  |  |
| 2. | No One Like You (albumilta: Blackout)  | Schenker, Meine | Scorpions (1982) | 4.06 |  |  |  |  |  |
| 3. | The Zoo (albumilta: Animal Magnetism)  | Schenker, Meine | Scorpions (1980) | 5.38 |  |  |  |  |  |
| 4. | Rock You Like a Hurricane (albumilta: Love at First Sting)  | Schenker, Meine, Herman Rarebell | Scorpions (1984) | 4.15 |  |  |  |  |  |
| 5. | Blackout (albumilta: Blackout)  | Schenker, Meine, Rarebell, Sonja Kittelsen | Scorpions (1982) | 3.48 |  |  |  |  |  |
| 6. | Wind of Change (albumilta: Crazy World)  | Meine | Scorpions (1990) | 5.08 |  |  |  |  |  |
| 7. | Still Loving You (albumilta: Love at First Sting)  | Schenker, Meine | Scorpions (1984) | 6.43 |  |  |  |  |  |
| 8. | Tainted Love | Ed Cobb | Gloria Jones (1965), Soft Cell (1981) | 3.28 |  |  |  |  |  |
| 9. | Children of the Revolution | Marc Bolan | T. Rex (1972) | 3.33 |  |  |  |  |  |
| 10. | Across the Universe | John Lennon, Paul McCartney | The Beatles (1969) | 3.17 |  |  |  |  |  |
| 11. | Tin Soldier | Steve Marriott, Ronnie Lane | Small Faces (1967) | 3.15 |  |  |  |  |  |
| 12. | All Day and All of the Night | Ray Davies | The Kinks (1964) | 3.16 |  |  |  |  |  |
| 13. | Ruby Tuesday | Mick Jagger, Keith Richards | The Rolling Stones (1967) | 3.55 |  |  |  |  |  |
| Japanin version bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Alkuperäinen artisti (vuosi) | Kesto |  |  |  |  |  |
| 15. | Big City Nights (albumilta: Love at First Sting)  | Schenker, Meine | Scorpions (1984) | 3.53 |  |  |  |  |  |
| 16. | Still Loving You (Je t'aime encore) (feat. Amandine Bourgeois) (albumilta: Love at First Sting)  | Schenker, Meine | Scorpions (1984) | 6.43 |  |  |  |  |  |
| 17. | Shapes of Things | Paul Samwell-Smith, Keith Relf, Jim McCarty | The Yardbirds (1966) | 3.20 |  |  |  |  |  |
Kokoonpano

Klaus Meine – laulu
Matthias Jabs – soolokitara, kitara, akustinen kitara, talk box
Rudolf Schenker – rytmikitara, soolokitara, taustalaulu
Paweł Mąciwoda – basso
James Kottak – rummut, taustalaulu
Amandine Bourgeois – laulu (kappale ”Je t’aime encore”)
Peter Kirkman – radioääni, taustalaulu
Arvostelut

Allmusic:
Aiheesta muualla

Comeblack Discogsissa. (englanniksi)
Albumi Comeblack Encyclopaedia Metallum -sivustolla (englanniksi)
Scorpions
| --- | --- |
Studiolbumit:   Lonesome Crow  Fly to the Rainbow  In Trance  Virgin Killer  Taken By Force  Lovedrive  Animal Magnetism  Blackout  Love at First Sting  Savage Amusement  Crazy World  Face the Heat  Pure Instinct  Eye II Eye  Moment of Glory  Unbreakable  Humanity: Hour 1  Sting in the Tail  Comeblack  Return to Forever  Rock Believer 
Livealbumit:   Tokyo Tapes  World Wide Live  Live Bites  Acoustica  Live 2011: Get Your Sting & Blackout  MTV Unplugged - Live in Athens 
Kokoelmat:   Action  Rock Galaxy  Hot & Heavy  Best Of Scorpions  Best Of Scorpions, Vol. 2  Gold Ballads  Best of Rockers 'n' Ballads  Hot & Slow (The Best Of The Ballads)  Still Loving You  Deadly Sting: The Mercury Years  Big City Nights  Master Series  Best Of Scorpions: Millenium Collection  Box Of Scorpions  The Platinum Collection  No. 1's  Gold   Deadliest Stings: Greatest Hits  Icon  Icon 2  Wind of Change: The Collection  Born to Touch Your Feelings: Best of Rock Ballads 
Singlet:   In Trance  He's A Woman - She's A Man  All Night Long  Lovedrive  Is There Anybody There  Another Piece Of Meat  Make It Real  The Zoo  Hey You  Can't Live Without You  Now  No One Like You  Still Loving You  Big City Nights  Rock You Like A Hurricane  Coming Home  Rhythm Of Love  Believe In Love  Passion Rules The Game  Can't Explain  Living For Tomorrow  Wind of Change  Send Me an Angel  Hit Between The Eyes  Tease Me Please Me  Don't Believe Her  White Dove  Alien Nation  No Pain No Gain  Under The Same Sun  Woman  You And I  Does Anyone Know  Wild Child  Where The River Flows  Over The Top  Edge Of Time  When You Came Into My Life  To Be No. 1  10 Light Years Away  Eye To Eye  Mysterious  Aleyah  Moment Of Glory  Hurricane 2000  Here In My Heart  When Love Kills Love
Douglas Walton

Douglas Walton
| --- | --- |
Syntynyt:  2. kesäkuuta 1942  
Kuollut:  3. tammikuuta 2020  (77 vuotta) 
muokkaa - muokkaa wikitekstiä - muokkaa Wikidataa
Douglas Walton (2. kesäkuuta 1942 – 3. tammikuuta 2020) oli kanadalainen akateemikkoselvennä, joka tunnetaan teoksistaan koskien argumentaatiota, ajattelun vinoumia sekä epävirallista logiikkaa.
Hän on ollut tuottelias erityisesti 1990-luvun vaihteessa ja pohtinut argumentaatiota ja virhepäätelmiä pragmaattisesta näkökulmasta. Waltonin ajatuksia on pidetty läheisinä pragma-dialektikoille, mutta hän on kuitenkin käsitellyt argumentaatioon liittyviä teemoja varsin itsenäisesti.
Walton on tunnistanut useita erilaisia argumenttiskeemoja. Jokaista argumenttiskeemaa kohden hän antoi joukon kriittisiä kysymyksiä, jotka auttavat arvioimaan argumenttia tilanteessa, jossa argumentti esiintyy.
Argumenttiskeemat

Asiantuntijaan vetoaminen: Onko henkilö asiantuntija kyseisellä alalla?
Populaarisuus: Onko relevanttia olettaa tiedon yleisyyden perusteella argumentin uskottavuus?
Analogia: Onko X:n ja Y:n välillä samankaltaisuutta merkitsevällä tarkkuudella?
Korrelaatiosta kausaatioon: Onko X:n ja Y:n välillä todella vastaavuutta, vai voiko jokin esim. Z selittää X:n ja Y:n välisen näennäisen korrelaation?
Kalteva taso: Johtaako premissi  X0:sta todella X1:een, X2:een ja lopulta loppupäätelmä Xn saakka?
Suora Ad hominem: X:n karaktääri on arveluttava.
Epäsuora Ad hominem: x esittää argumentin, jonka konkluusio on X.
Kielellinen luokittelu: X:lla on ominaisuus Y (instanssi-premissi), kaikki joilla on ominaisuus Y, on myös ominaisuus Z (luokittelu-premissi), konkluusio: X:lla on ominaisuus Z.
Seurauksiin vetoaminen: Jos X esiintyy, niin hyvät / huonot seuraukset Y todennäköisesti seuraavat.
Sitoumukseen vetoaminen: X on sitoutunut Y:hyn.
Aiheesta muualla

dougwalton.ca (Arkistoitu – Internet Archive) - kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Douglas N. Walton
Käännös suomeksi
Draama-Helmi

| Helmi Kajaste> Henkilötiedot.Muusikko |
| --- | --- |
Taiteilijanimi:  Draama-Helmi
Aktiivisena:  2015–
Tyylilajit:  rap, spoken word, lo-fi, kokeellinen musiikki, kokeellinen hip-hop
  [ Muokkaa Wikidatassa ] [ ohje ]  
Draama-Helmi (oik. Helmi Kajaste) on suomalainen rap- ja spoken word -artisti.
Kajasteen debyyttialbumi Draama-Helmin erehdys julkaistiin 29. toukokuuta 2015 kasettina ja internetissä. Soundi arvosteli tämän ”pahaenteisen” levyn tähdin 4/5. Toinen kokopitkä albumi Draama-Helmi ihmisten ilmoilla julkaistiin 19. toukokuuta 2017. Kolmas albumi, Draama-Helmi kuistilla, palkittiin vuoden 2023 Teosto-palkinnolla.
Draama-Helmi kuvailee musiikkiaan ”epäselväksi räpiksi”. Hän tekee itse kappaleidensa taustoja sekä musiikkivideoita.
Vuonna 2020 Kajaste julkaisi esseeteoksen Rakenna, kärsi ja unhoita. Hän sai teoksesta Kalevi Jäntin palkinnon.
Ammatiltaan Kajaste on arkkitehti. Kajaste tekee väitöskirjaa Aalto-yliopistolla.
Kajaste palkittiin vuoden 2020 Uudenmaan taidepalkinnolla. Uudenmaan taidetoimikunnan myöntämän palkinnon perusteluissa todettiin, että "[...] Kajaste on rikastuttanut kulttuuritarjontaa omaäänisellä, poikkitaiteellisella praktiikallaan viimeiset viisi vuotta niin akateemisesti kuin tee se itse -hengessä".
Diskografia > Albumit

Draama-Helmin erehdys (2015)
Draama-Helmi ihmisten ilmoilla (2017)
Draama-Helmi kuistilla (2022)
Doug Wilson

| Doug Wilson |
| --- | --- |

Henkilötiedot
Syntynyt: 7. toukokuuta 1957 (ikä 67) Ottawa, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  86 kg
Sarja:  NHL
Pelaajaura
Pääsarjaura:  1977–1993
Seurat:  Chicago Blackhawks   San Jose Sharks
NHL-varaus:  6. varaus, 1977 Chicago Blackhawks
Hockey Hall of Fame
 2020 
| Mitalit> Maa:   Kanada.Miesten jääkiekko.Kanada Cup  | Mitalit> Maa:   Kanada.Miesten jääkiekko.Kanada Cup  | Mitalit> Maa:   Kanada.Miesten jääkiekko.Kanada Cup  | Maa:   Kanada> Miesten jääkiekko. |
| --- | --- | --- | --- |
|  Kultaa | 1984 | jääkiekko |  |
Douglas Wilson (s. 5. heinäkuuta 1957 Ottawa, Ontario, Kanada) on uransa lopettanut kanadalainen jääkiekkoilija. Puolustajana pelannut Wilson aloitti juniorikiekon Ottawa 67’s -seurassa Ontario Hockey Association -sarjassa. Hänet varattiin kaikkiaan kuudentena pelaajana vuoden 1977 NHL-varaustilaisuudessa. Hän pelasi 14 kautta Chicago Blackhawksissa ja kaksi kautta San Jose Sharksissa, jossa lopetti uransa  vuonna 1993.
Doug Wilson toimi San Jose Sharksin toimitusjohtajana 2003-2022, kunnes lopetti terveyssyistä. Hänen paikkansa korvasi Mike Grier. Wilson valittiin Hockey Hall of Fameen vuonna 2020.
Tilastot > Kansainväliset ottelut

| 0 | 1 | 2 |
| --- | --- | --- |
| Edeltäjä: Ensimmäinen kapteeni | San Jose Sharksin kapteeni 1991–1993 | Seuraaja: Bob Errey |
| 0 | 1 | 2 |
| --- | --- | --- |
| Edeltäjä: Randy Carlyle | Norris Trophyn voittaja 1982 | Seuraaja: Rod Langway |
Book Studio

Book Studio oli vuosina 1977–2005 toiminut suomalainen kirjankustantamo. Se oli keskittynyt julkaisemaan rikos-, sota- ja jännityskirjallisuutta pokkareina. Kustantamo julkaisi 1980- ja 1990-luvuilla muun muassa Stephen Kingin, Dean Koontzin ja Sven Hasselin tuotantoa.
Book Studion perusti hyvinkääläinen toimittaja Kari Lindgren. Vuonna 2001 hän myi kustantamon Gummerukselle, johon se yhdistettiin neljä vuotta myöhemmin.
Suomen dekkariseura myönsi Book Studiolle Vuoden johtolanka -palkinnon vuonna 1995. Samana vuonna yhtiö sai Kirjakauppaliiton Vuoden kustantaja -palkinnon.
Doora

Doora oli 1980-luvun puolivälissä toiminut suomalainen rockyhtye, joka oli kotoisin Porista. Se sai levytyssopimuksen aikakauden suosittujen porirock-yhtyeiden menestyksen myötä, julkaisten yhden albumin Kräk-levymerkille, mutta ei kuitenkaan onnistunut itse nousemaan valtakunnallisesti tunnetuksi. Yhtyeen johtohahmo oli Make Tommila.
Diskografia > Albumit

Peikkona läpi elämän (1986)
Diskografia > Singlet

Ikuinen ikävä (1985)
Bourcq

Kirkko Bourcqissa
Bourcq on kunta Ardennesin departementissa Champagne-Ardennen hallintoalueella Ranskassa. Kunnassa oli 70 asukasta vuoden 1999 väestönlaskennassa. Bourcqin pinta-ala on 10 neliökilometriä.
Bourbonin Jeanne

Bourbonin Jeanne
Bourbonin Jeanne (ransk. Jeanne de Bourbon, 3. helmikuuta 1338 – 6. helmikuuta 1378) oli Kaarle V:n puoliso ja Ranskan kuningatar vuosina 1364 – 1378.
Jeanne oli Bourbonin herttua Pierren ja Valois'n Isabellan tytär. Vuonna 1350 12-vuotias Jeanne naitettiin samanikäiselle Kaarlelle. Kaarlesta tuli kuningas ja Jeannesta kuningatar vuonna 1364. Jeanne ei osallistunut politiikkaan vaan keskittyi hovielämään, taiteisiin ja uskontoon. Hän tuki avokätisesti luostareita, ja keräsi kirjoja. Jeanne kärsi mielenterveysongelmista, jotka hänen poikansa Kaarle VI todennäköisesti peri.
Jeanne kuoli muutama päivä 40-vuotispäivänsä jälkeen synnytyksen aiheuttamiin komplikaatioihin.
Cobra Starship

| Cobra Starship |
| --- | --- |
 Cobra Starship esiintymässä San Diegossa vuonna 2008.
Tiedot
Toiminnassa:  2005–2015
Tyylilaji:  alternative rock, alternative dance, pop-punk
Kotipaikka:  New York, New York, Yhdysvallat
Laulukieli:  englanti, espanja
Jäsenet:  Gabe Saporta,  laulu   Ryland Blackinton,  kitara   Alex Suarez,  basso   Victoria Asher,  koskettimet   Nate Novarro,  rummut  
Entiset jäsenet:  Elisa Schwartz, koskettimet (2006–2007) 
Levy-yhtiö:  Decaydance   Fueled by Ramen  
Infobox OKNimi-testi OK: 
Cobra Starship oli New Yorkista kotoisin oleva rock-yhtye, joka perustettiin vuonna 2005.
Historia

Alun perin yhtye oli Midtownin laulajan Gabe Saportan sivuprojekti. Cobra Starshipin saama menestys oli kuitenkin niin suuri, että Gabe päätti unohtaa Midtownin ja panostaa täysillä Cobra Starshipiin.
Gabe Saportan mukaan hän sai itse "Cobralta" käskyn, jonka mukaan hänen tehtävänsä maan päällä oli opettaa ihmisiä ottamaan rennommin.
Yhtyeen alkuperäiskokoonpanoon kuuluivat Gaben lisäksi Maja Ivarsson (The Sounds), William Beckett (The Academy Is…) sekä Travis McCoy (Gym Class Heroes). Tällä kokoonpanolla yhtye tosin esiintyy ainoastaan Bring It (Snakes on a Plane) -kappaleella, joka on Cobra Starshipin ensimmäinen single (2006). Kappale sai innoituksensa samannimisestä elokuvasta, jonka soundtrackille kappale lopulta päätyi. Vaikka superyhtyeeksi kutsutun kokoonpanon tie oli lyhyt, yhteistyö henkilöiden välillä ei kuitenkaan loppunut. Travis McCoy vierailee Cobra Starshipin toisella pitkäsoitolla ¡Viva La Cobra! (2007) kappaleella "Kiss My Sass".
Koska Majalla, Travisilla ja Williamilla oli omat projektinsa jäi Gaben tehtäväksi hankkia Cobra Starshipille uudet jäsenet, joilla riittäisi aikaa yhtyeelle. Paikkansa yhtyeestä löysivät Ryland Blackinton (kitara), Elisa Schwartz (koskettimet), Nate Novarro (rummut) sekä Alex Suarez (basso). Elisan tapa työskennellä ei kuitenkaan sopinut yhtyeen muiden jäsenten kanssa yhteen ja hänet heitettiin ulos. Elisan tilalle valittiin Victoria Asher (2007).
Yhtye teki levytyssopimuksen Pete Wentzin omistaman Decaydance levy-yhtiön kanssa (2006). Ensimmäinen pitkäsoitto While the City Sleeps, We Rule the Streets ilmestyi 10. lokakuuta 2006. Yhtye tuntui kuitenkin jäävän pelkästään superyhtyeen jäsenten fanien tietoisuuteen, kunnes toinen levy ilmestyi levykauppojen hyllyille seuraavana vuonna. Fall Out Boy -yhtyeen laulajana tunnetun Patrick Stumpin tuottama ¡Viva La Cobra! -albumi ilmestyi 23. lokakuuta 2007.
Keväällä 2008 yhtyeellä on edessä ensimmäinen kiertue pääesiintyjänä. Syksyllä 2008 Cobra Starship suuntasi Australiaan lämmittelemään Panic at the Discon maailmankiertuetta.
Jäsenet

Gabe Saporta (laulu)
Ryland Blackinton (kitara)
Alex Suarez (basso)
Victoria Asher (koskettimet)
Nate Novarro (rummut)
Jäsenet > Entiset jäsenet

Elisa Schwartz – (koskettimet) (2006–2007)
Albumit

While the City Sleeps, We Rule the Streets (2006)
¡Viva La Cobra! (2007)
Hot Mess (2009)
Night Shades (2011)
Singlet

Bring It (Snakes on a Plane) (2006)
The Church of Hot Addiction (2006)
Send My Love to the Dancefloor, I'll See You in Hell (Hey Mister DJ) (2006)
The City Is at War (2007)
Guilty Pleasure (2007)
Kiss My Sass (Featuring Travie McCoy) (2008)
Good Girls Go Bad (Featuring Leighton Meester) (2009)
Hot Mess (2010)
Living in the Sky with Diamonds (2010)
Wet Hot American Summer (2010)
You Make Me Feel… (Featuring Sabi) (2011)
Aiheesta muualla

Cobra Starship Myspacessa (englanniksi)
Cobra Starship Buzznetissä (englanniksi)
Death Breath

| Death Breath> Tiedot |
| --- | --- |
Toiminnassa:  2005–
Tyylilaji:  Old school death metal
Kotipaikka:  Tukholma, Ruotsi
Laulukieli:  englanti
Jäsenet:  Nicke Andersson, Kitara, Rummut   Robert Pehrsson, Kitara, Laulu  
Entiset jäsenet:  Mange Hedquist, Basso  
Levy-yhtiö:  Black Lodge Records   Relapse Records
Aiheesta muualla
Kotisivut
Infobox OKNimi-testi OK: 
Death Breath on ruotsalaisen death metal -rumpalin Nicke Anderssonin vuonna 2005 perustama death metal -yhtye. Vuosi 2006 oli yhtyeelle hedelmällinen: he suorittivat tuona vuonna kaksi julkaisua, joista ensimmäinen oli EP-levy Death Breath. 17. Lokakuuta 2006 näki päivän valon yhtyeen debyyttialbumi Stinking up the Night, jonka jälkeen basisti Mange Hedquist lähti yhtyeestä. Vuonna 2007 julkaistiin EP Let It Stink.
Jäsenet

Nicke Andersson - kitara ja rummut
Robert Pehrsson - kitara ja laulu
Livekokoonpanossa lisäksi
Scott Carlson - basso
Erik Wallin - kitara
Diskografia

Death Breath (ep, 2006)
Stinking up the Night (albumi, 2006)
Let It Stink (ep, 2007)
The Old Hag (EP, 2022)
Aiheesta muualla

Yhtyeen kotisivut (Arkistoitu – Internet Archive) (ruotsiksi)
Bryan Money

Bryan Money Rock am Ring -festivaaleilla vuonna 2013
Monte Bryan Money Jr. (s. 27. lokakuuta 1986 Las Vegas) on yhdysvaltalainen kitaristi ja entinen Escape the Fate -yhtyeen jäsen. Hänen veljensä on kitaristi Michael Money, joka soittaa rytmikitaraa Escape the Faten kiertueilla. Hänen oikeassa kädessään on tatuointi "N.P.M" (Norman Paul Money), hänen isoisänsä nimikirjaimet. Monte suosii Ibanezin kitaroita. Monte aloitti soittamisen 14-vuotiaana, ja hänen isoisänsä osti hänelle hänen ensimmäisen kitaransa.